LĪGUMS Nr.______________ (projekts)

Valmierā	
Līguma sagatavošanas datums: ___________________

Līguma parakstīšanas datums ir 
pēdējā pievienotā droša elektroniskā paraksta 
un tā laika zīmoga pievienošanas datums*

SIA “ZAAO”, reģistrācijas numurs 44103015509, juridiskā adrese Rīgas iela 32, Valmiera, Valmieras novads, turpmāk – Pircējs, kuru, pamatojoties uz 2024. gada 10. septembra ģenerālpilnvaru Nr. 4329, pārstāv valdes priekšsēdētājs Gints Kukainis, no vienas puses, un
_____[nosaukums]_______________, reģistrācijas numurs _________________, juridiskā adrese ____________________, turpmāk – Pārdevējs, kuru, pamatojoties uz ____[pārstāvības pamats]___________, pārstāv ______[amata nosaukums, vārds uzvārds]___________, no otras puses, 
turpmāk Pircējs un Pārdevējs kopā – Līdzēji, atsevišķi – Līdzējs, pamatojoties uz Pircēja rīkotā iepirkuma “BIG-BAG maisu piegāde”, identifikācijas Nr. ZAAO 2026/44/m, turpmāk – iepirkums, rezultātiem un Pārdevēja iesniegto piedāvājumu, noslēdz šādu līgumu, turpmāk – Līgums:

1. LĪGUMA PRIEKŠMETS
1.1. Pārdevējs saskaņā ar Pircēja pasūtījumu piegādā Pircējam kopumā 4500 (četri tūkstoši pieci simti) BIG‑BAG maisus ar apdruku, CPV kods: 18930000-7 (Maisi un somas), turpmāk – prece vai maisi, kas atbilst Līguma noteikumiem, tehniskajai specifikācijai (Līguma 1. pielikums) un finanšu piedāvājumam (Līguma 2. pielikums), bet Pircējs pērk un pieņem kvalitatīvu un Līgumam atbilstoši preci, kuras daudzums, sortiments un cenas atbilst Pārdevēja iesniegtajam piedāvājumam iepirkumā.
1.2. Līguma izpildes laikā Pārdevējs apņemas nodrošināt preču piegādi pa daļām saskaņā ar Līguma 3.1. punktu uz šādu Pircēja adresi: “Brandeļi”, Brandeļi, Kocēnu pagasts, Valmieras novads, LV- 4220.

1. LĪGUMCENA UN NORĒĶINU KĀRTĪBA
0. Saskaņā ar Pārdevēja iesniegto finanšu piedāvājumu, viena maisa cena ir EUR _________ (__[cena vārdos]___) bez pievienotā vērtības nodokļa, turpmāk – PVN. Cena par 4500 maisiem ir EUR _________ (__[cena vārdos]___) bez PVN, turpmāk – Līgumcena. PVN tiek aprēķināts saskaņā ar spēkā esošajiem normatīvajiem aktiem.
0. Preces cenā ietilpst preces cena, preces piegādes izmaksas, nodokļi, izņemot PVN, un nodevas, kā arī jebkuras citas izmaksas, kas rodas Līguma izpildē saistībā ar Preces piegādi un nodošanu Pircējam.
0. Samaksu par piegādāto un pieņemto preci, ņemot vērā Līguma 3.1. punktā noteikto preču piegādes kārtību, Pircējs veic ne vēlāk kā 30 (trīsdesmit) dienu laikā no attiecīgās preču daļas piegādes Pircējam, ko apliecina Pircēja paraksts par preces piegādi, un atbilstoša rēķina saņemšanas dienas.
0. Pārdevējs Līguma 2.3. punktā minētos rēķinus par piegādāto preci sagatavo atbilstoši Grāmatvedības likumam un nosūta to uz šādu Pircēja elektroniskā pasta adresi: pasts@zaao.lv. Gadījumā, ja Pārdevējs rēķinu nav noformējis atbilstoši šī Līgumā punktam, Pircējs par to informē Pārdevēju un neapmaksā rēķinu līdz brīdim, kamēr Pārdevējs nav novērsis nepilnības un iesniedzis korektu rēķinu. Šajā punktā minētajā gadījumā Pircējs nesedz Pārdevējam zaudējumus, kas var rasties nekorekta rēķina iesniegšanas rezultātā, kā arī šādā gadījumā Pārdevējs nevar piemērot Līguma 5.6. punktā minēto līgumsodu.
0. Samaksa par preci tiek veikta bezskaidras naudas norēķinu veidā uz Pārdevēja Līgumā norādīto norēķinu kontu. Pircēja veiktais maksājums par preci ir uzskatāms par izpildītu dienā, kad Pircējs ir veicis darbības preces cenas pārskaitīšanai uz Pārdevēja norēķinu kontu.
0. Gadījumā, ja saistībā ar preču kvalitāti, atbilstību Līguma un tā pielikumu prasībām, u.tml. starp Līdzējiem pastāv strīds par rēķinā ietvertajām pozīcijām vai tā apmēru, tad attiecīgo preču cenu Pārdevējs rēķinā neietver, kamēr starp Līdzējiem nav panākta vienošanās.
0. Ja Pircējs konstatē, ka Pārdevējs preces piegādē ir izmantojis Krievijas Federācijas un Baltkrievijas Republikas izcelsmes preces un pakalpojumus, Pircējs par šādām precēm vai pakalpojumiem samaksu neveic, kā arī piemēro Līguma 5.8. punkta nosacījumus.

1. PRECES PIEŅEMŠANAS – NODOŠANAS NOSACĪJUMI
1. Pārdevējs piegādā Līguma 1.1. punktā minēto preci šādā kārtībā un termiņos:
0. 1500 maisus – viena mēneša laikā pēc Pircēja pieteikuma saņemšanas dienas;
0. 1500 maisus – viena mēneša laikā pēc Pircēja pieteikuma saņemšanas dienas;
0. 1500 maisus – viena mēneša laikā pēc Pircēja pieteikuma saņemšanas dienas.
1. Preču pasūtījumu/pieteikumu sagatavo Pircēja pārstāvis un nosūta to uz šādu Pārdevēja pārstāvja elektroniskā pasta adresi: __________________________. Preču pasūtījums/pieteikums tiek uzskatīts par saņemtu nākamajā dienā pēc nosūtīšanas uz šajā punktā norādīto Pārdevēja elektronisko pasta adresi.
1. Pārdevējs pirms preces piegādes informē (telefoniski vai elektroniskā pasta vēstules formātā) Pircēja pārstāvi par paredzēto preces piegādes laiku. Preci Pārdevējs piegādā Pircējam Pircēja noteiktajā darba laikā (no pirmdienas līdz piektdienai laika periodā no plkst. 8.00-17.00) uz Līguma 1.2. punktā norādīto adresi. Pārdevējs nodrošina preces izkraušanu Pircēja norādītajā vietā. Pārdevējam ir jānodrošina precēm atbilstošs iepakojums, kas nodrošina to kvalitātes saglabāšanu transportēšanas un glabāšanas laikā.
1. Preču piegādes un nodošanas dienā Pārdevējs nodod Pircējam no savas puses parakstīto preču pavadzīmi-rēķinu, turpmāk – Akts, 2 (divos) eksemplāros. Par preces nodošanas dienu tiek uzskatīta diena, kad Pārdevējs Pircējam nodod preci un Pircēja pilnvarotais pārstāvis to apstiprina ar savu parakstu uz Akta.
1. Līdz Akta abpusējai parakstīšanai Pārdevējs uzņemas visus riskus saistībā ar preci, tajā skaitā risku par jebkādiem preces bojājumiem un preces bojāeju.
1. Ja Pircējs uzreiz pēc preces piegādes konstatē nekvalitatīvu, tehniskai specifikācijai neatbilstošu preci, Pircējs attiecīgo preci nepieņem, Aktā norādot preces nepieņemšanas iemeslus, un samaksu par šādu preci neveic. Pārdevējam šajā punktā noteiktajā gadījumā par saviem līdzekļiem ne vēlāk kā 5 (piecu) dienu laikā ir jāpiegādā atbilstoša prece. Preces neatbilstība nepagarina preces piegādei Līgumā noteikto termiņu. Pārdevējam nav pienākuma apmainīt preci, ja tas pierāda, ka prece ir atbilstoša.
1. Ja Pircējs pēc Akta parakstīšanas konstatē, ka Pārdevējs ir piegādājis nekvalitatīvu vai tehniskai specifikācijai neatbilstošu preci, Pircējs 5 (piecu) darba dienu laikā no brīža, kad attiecīgie preces trūkumi ir konstatēti, sagatavoto rakstveida pretenziju, kurā Pircējs norāda atklātos trūkumus un nosūta to uz Pārdevēja Līgumā norādīto elektroniskā pasta adresi. Pārdevējam par saviem līdzekļiem 5 (piecu) dienu laikā ir jānovērš konstatētie preces trūkumi, piegādājot kvalitatīvu un tehniskai specifikācijai atbilstošu preci. Pārdevējam nav pienākuma apmainīt preci, ja tas pierāda, ka prece ir atbilstoša.
1. Ja Pārdevējs noteiktajā termiņā nav novērsis preces atklātos trūkumus, Pircējs ir tiesīgs patstāvīgi, vai pieaicinot trešās personas, novērst pretenzijā norādītos trūkums, bet Pārdevējam jāatlīdzina Pircējam trūkumu novēršanas izmaksas pēc attiecīgā Pircēja rēķina saņemšanas.
1. Neatbilstošu/nekvalitatīvu preču vai nepilnīga preču piegāde nav uzskatāma par preču piegādi saskaņā ar Līguma noteikumiem.
1. Strīdus gadījumā attiecībā par to, vai prece atbilst vai neatbilst tehniskajā specifikācijā un Līgumā norādītajam, Līdzēji pieaicina neatkarīgo ekspertu, kura izdevumus apmaksā Līdzējs, kura apgalvojumus eksperta slēdzienā ir norādīts kā nekorekts.
1. KVALITĀTE UN GARANTIJA
2. Pārdevējs garantē, ka piegādātā prece būs augstas kvalitātes un atbildīs visu to Latvijas Republikas spēkā esošo normatīvo aktu prasībām, kas uz tiem attiecas.
2. Preces garantijas laiks tiek noteikts saskaņā ar Latvijas Republikas normatīvajiem aktiem no preces nodošanas dienas, ja tā tiek izmantota saskaņā ar precei paredzēto pielietojumu.
2. Pircējam ir tiesības pieprasīt, bet Pārdevējam ir pienākums pēc Pircēja pieprasījuma iesniegt preces izcelsmi un/vai kvalitāti apliecinošus dokumentus Pircēja noteiktā termiņā.

1. LĪDZĒJU SAISTĪBAS UN ATBILDĪBA
3. Pārdevēja tiesības un pienākumi:
0. veikt savlaicīgu un kvalitatīvas preces piegādi Pircējam nepieciešamā apjomā un kārtībā;
0. nodrošināt preces pilnīgu atbilstību Līguma un tā pielikumu prasībām, preces atbilstību kvalitātes prasībām atbilstoši paredzētajam preces izmantošanas veidam. Ar kvalitatīvu un Līguma prasībām atbilstošu preci Līguma ietvaros saprotama prece, kas atbilst standartiem, kā arī spēkā esošiem normatīvajiem aktiem, kas attiecas uz konkrēto preci, un Līguma noteikumiem un ir izmantojama atbilstoši tehniskajā specifikācijā izvirzītajam lietošanas mērķim;
0. veikt preces nodošanu Pircēja pilnvarotas personas uzraudzībā;
0. nekavējoties, bet ne vēlāk kā 3 (trīs) dienu laikā informēt Pircēju par iespējamiem pārtraukumiem preces piegādē, kā arī, ja rodas šķēršļi turpmākai līgumsaistību izpildei;
0. bez Pircēja rakstveida piekrišanas nav tiesību nodot ar Līgumu nolīgtās tiesības un pienākumus trešajai personai vai piesaistīt apakšuzņēmumus, kas nav bijuši norādīti Pārdevēja iepirkuma ietvaros iesniegtajā piedāvājumā;
0. neizpaust trešajām personām konfidenciālu informāciju, ja tāda tiek saņemta vai kļūst zināma Līguma darbības laikā;
0. atlīdzināt Pircējam nodarītos zaudējumus un samaksāt līgumsodu, ja tādi tiek pieprasīti saistībā ar Līguma nekvalitatīvu izpildi;
0. ievērot Pircēja piegādātāju ētikas kodeksu (pieejams: https://zaao.lv/piegadataju-etikas-kodekss/), kā arī citas instrukcijas, noteikumus, kurus Pircējs ir izdevis saskaņā ar Pircēja piegādātāju ētikas kodeksa principiem (par kuriem Pircējs ir informējis Pārdevēju). Pārdevējs nodrošina, ka Pircēja piegādātāju ētikas kodeksu ievēro arī Pārdevēja piesaistītie apakšuzņēmēji;
0. veicot preces piegādi, ievērot un atbildēt par Latvijas Republikas spēkā esošo drošības tehnikas, darba drošības un aizsardzības, vides aizsardzības, ugunsdrošības un citu normatīvo aktu prasībām, kas attiecas uz preces piegādi un kārtību;
0. nodrošināt Līguma izpildē iesaistīto personālu ar individuālajiem aizsardzības līdzekļiem, ja šādi ir nepieciešami Līgumā paredzēto darbu veikšanai;
0. nodrošināt, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi, kā arī atbildēt par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības;
0. pēc Pircēja pieprasījuma iesniegt informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
3. Pircēja tiesības un pienākumi:
1. iesniegt Pārdevējam preces piegādes pieteikumu atbilstoši Līgumā noteiktajai kārtībai;
1. veikt samaksu par kvalitatīvu un Līgumam atbilstošu preci Līgumā noteiktajos termiņos un kārtībā;
1. savlaicīgi veikt Pārdevēja piegādātās preces pieņemšanu;
1. nodrošināt preces ekspluatācijas, uzglabāšanas un lietošanas noteikumu ievērošanu tādā apmērā, kādā Pārdevējs ir informējis Pircēju;
1. Līguma izpildes gaitā pārliecināties par Līgumā un tā pielikumos noteikto prasību izpildi un neatbilstību gadījumā prasīt Pārdevējam tās novērst;
1. pirms preces piegādes prasīt Pārdevējam nebūtiskas izmaiņas preces komplektācijā, ja tas ir objektīvi nepieciešams un saskaņā ar Publisko iepirkumu likumu nav uzskatāms par būtisku iepirkuma noteikumu grozīšanu, kas būtu ietekmējis pretendentu loku, un Pārdevējs tām rakstveidā piekrīt;
1. neveikt nekādas darbības, kas varētu traucēt Līguma izpildi, ja netiek pārkāpti Līguma noteikumi;
1. apņemas nodrošināt visu tā rīcībā esošo informāciju, kas nepieciešama Līguma izpildei;
1. nepieņemt preci, ja tā neatbilst Līguma un tā pielikumu noteikumiem un prasībām.
3. Līdzēji savstarpēji ir atbildīgi par otram Līdzējam, trešajām personām nodarītajiem zaudējumiem, ja tie radušies viena Līdzēja vai tā darbinieku, kā arī šā Līdzēja Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
3. Ja Pārdevējs nepiegādā preci Līguma 3.1.punktā norādītajos apjomos un termiņā, Pircējs ir tiesīgs pieprasīt Pārdevējam maksāt līgumsodu 0,5% apmērā no nepiegādātās preces summas par katru kavējuma dienu, bet ne vairāk kā 10 % no pasūtītās preces summas.
3. Ja Pārdevējs Līguma 3.6. vai 3.7. punktā noteiktajā kārtībā neapmaina nekvalitatīvu preci pret atbilstoši preci vai nenovērš konstatētās nepilnības, Pārdevējs maksā Pircējam līgumsodu 0,5% apmērā no attiecīgās preces partijas/daļas summas, kurā ir konstatēta neatbilstošā prece, par katru nokavēto dienu, bet ne vairāk kā 10 % apmērā no minētās preces summas.
3. Ja Pircējs neapmaksā Līguma 2.3. punktā noteiktajā kārtībā Pārdevēja izsniegto rēķinu par precēm, Pārdevējam ir tiesības prasīt Pircējam maksāt līgumsodu 0,5% apmērā no neapmaksātā rēķina summas par katru kavējuma dienu, bet ne vairāk kā 10 % no rēķina summas.
3. Ja Pārdevējs nepilda kādu no Līgumā norādītajiem pienākumiem, par kuru nav paredzēts līgumsods Līguma 5.4., 5.5. vai 5.8. punktā un šāda pienākumu neizpilde no Pārdevēja puses ietekmē vai var ietekmēt Līguma izpildi, Pircējs ir tiesīgs aprēķināt līgumsodu EUR 100.00 (viens simts euro, 00 centi) apmērā par katru fiksēto pārkāpumu.
3. Ja Pircējs konstatē, ka Pārdevējs Līguma izpildē izmanto Krievijas Federācijas un Baltkrievijas Republikas izcelsmes preces vai pakalpojumus, Pircējs pieprasa Pārdevējam attiecīgo preču vai pakalpojumu nomaiņu un šādā gadījumā Pircējs ir tiesīgs piemērot Pārdevējam līgumsodu 10% apmērā no attiecīgās preču piegādes vērtības.
3. Ja Pircējs vienpusēji atkāpjas no Līguma 6.3. punktā noteiktajā gadījumā, Pircējam ir tiesības piemērot, un Pārdevējam pienākums maksāt līgumsodu 10% apmērā no Līgumcenas.
3. Līgumsoda samaksa neatbrīvo attiecīgo Līdzēju no saistību izpildes, ko tā uzņēmusies ar Līgumu.
3. Līgumsoda samaksa, kad tā ir paredzēta, tiek veikta, pamatojoties uz Līdzēja, kurš pieprasa līgumsoda samaksu, izrakstītu rēķinu par līgumsoda piemērošanu. Līdzēji vienojas, ka Pircējam, par to informējot Pārdevēju, ir tiesības vienpusēji aprēķināt un ieturēt no Pārdevēja iesniegtā rēķina Līgumā paredzētos līgumsodus, ja tādi tiek piemēroti.
3. Visos gadījumos, kad līgumsods aprēķināms no Līgumcenas, preces vai rēķina summas, aprēķins tiek veikts no summas bez PVN.

1. LĪGUMA TERMIŅŠ, IZMAIŅAS LĪGUMĀ, TĀ DARBĪBAS PĀRTRAUKŠANA
6.1. Līgums stājas spēkā, kad to parakstījuši abi Līdzēji, un ir spēkā līdz Līdzēju saistību pilnīgai izpildei. Līguma izpildes/darbības termiņš ir 12 (divpadsmit) mēneši no Līguma spēkā stāšanās dienas.
6.2. Līgumu var papildināt vai grozīt, ievērojot Publisko iepirkumu likuma 61. panta noteikumus, vai izbeigt, Līdzējiem savstarpēji vienojoties. Jebkuras līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
6.3. Pircējs ir tiesīgs vienpusēji bez iepriekšējā brīdinājuma atkāpties no Līguma, bez pienākuma atlīdzināt jebkādus Pārdevējam radītos zaudējumus, par to rakstiski paziņojot Pārdevējam, ja:
6.3.1.	Pārdevējs kavē kādu no Līguma 3.1. punktā noteikto preces piegādes termiņu ilgāk par 15 (piecpadsmit) dienām;
6.3.2.	Pārdevējs ir piegādājis nekvalitatīvu, tehniskai specifikācijai neatbilstošu preci un konstatētos preces trūkumus nav novērsis Līgumā noteiktajos termiņos;
6.3.3.	Pārdevējs Līguma darbības laikā vismaz divas reizes nav piegādājis preces atbilstoši Līguma nosacījumiem;
6.3.4. Pārdevējs nav novērsis preces trūkumus/defektus Līguma 3.6. vai 3.7. punktā noteiktajā kārtībā un termiņā un pēc Pircēja brīdinājuma saņemšanas nav novērsis pārkāpumu 5 (piecu) dienu laikā;
6.3.5. ja tiek konstatēts, ka Līguma izpildē ir izmantotas Krievijas Federācijas vai Baltkrievijas Republikas izcelsmes preces vai pakalpojumi un ja pēc Pircēja rakstiska paziņojuma pārkāpums netiek novērsts Pircēja noteiktajā termiņā.
6.4. Katrs no Līdzējiem ir tiesīgs izbeigt Līgumu pirms termiņa vienpusēji ar rakstveida paziņojumu otram Līdzējam, ja otram Līdzējam uzsākts maksātnespējas process, tiesiskās aizsardzības process, likvidācijas process vai tās darbība tiek izbeigta vai pārtraukta.
6.5. Jebkurā gadījumā, Līgumu izbeidzot pirms termiņa, Līdzēji vienojas par izpildīto darbību vai piegādāto un pieņemto preces apmaksu.
6.6. Ikviens no Līdzējiem ir tiesīgs vienpusēji atkāpties no Līguma izpildes, ja Līgumu nav iespējams izpildīt saistībā ar apstākli, ka otram Līdzējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts (NATO) noteiktās sankcijas.

1. APAKŠUZŅĒMĒJI
5. Pārdevējs Līguma izpildi var nodot apakšuzņēmējam tikai pēc Pircēja rakstiska apstiprinājuma saņemšanas. Pircēja apstiprinājums nav nepieciešams Pārdevēja iepirkuma ietvaros iesniegtajā piedāvājumā norādītajiem apakšuzņēmējiem.
5. Apakšuzņēmējam jāatbilst iepirkumā noteiktajām apakšuzņēmēju kvalifikācijas prasībām.
5. Pirms Līguma daļas nodošanas apakšuzņēmējam Pārdevējs iesniedz Pircējam paziņojumu, kurā norāda Līguma daļu, kuras izpildi Pārdevējs plāno nodot apakšuzņēmējam, apakšuzņēmēja, kuram Pārdevējs ir paredzējis nodot Līguma daļas izpildi nosaukumu un reģistrācijas numuru. Paziņojumam Pārdevējs pievieno iepirkumā noteiktos apakšuzņēmēja kvalifikācijas dokumentus.
5. Pircējs 5 (piecu) darbdienu laikā pēc Pārdevēja Līguma 7.3. punktā minētā paziņojuma un tam pievienoto dokumentu saņemšanas dienas apstiprina Līguma daļas izpildes nodošanu apakšuzņēmējam vai neapstiprina Līguma daļas izpildes nodošanu apakšuzņēmējam gadījumā, ja:
3. paziņojums neatbilst Līguma 7.3. punktā noteiktajām prasībām vai
3. apakšuzņēmējs neatbilst iepirkumā noteiktajām apakšuzņēmēju kvalifikācijas prasībām vai
3. pastāv kāds no Publisko iepirkumu likuma 62. panta trešajā daļā norādītajiem nosacījumiem, kad apakšuzņēmēja nomaiņa nav iespējama.
5. Pārbaudot jaunā apakšuzņēmēja atbilstību, Pircējs piemēro Publisko iepirkumu likuma 42. panta otrās daļas 1., 2., 3., 4. un 11. punkta noteikumus. Publisko iepirkumu likuma 42. pantā minētos termiņus skaita no dienas, kad lūgums par apakšuzņēmēja nomaiņu iesniegts Pircējam.
5. Līguma daļas izpildes nodošana apakšuzņēmējam nerada līgumiskas attiecības apakšuzņēmēja un Pircēja starpā.
5. Pircēja apstiprinājums attiecībā uz Līguma daļas izpildes nodošanu apakšuzņēmējam neatbrīvo Pārdevēju no Līgumā noteikto saistību izpildes un nemazina Pārdevēja atbildību uz apakšuzņēmējam nodotās Līguma daļas izpildi.


1. STRĪDU RISINĀŠANAS KĀRTĪBA
6. Jebkuras nesaskaņas, domstarpības vai strīdi tiks risināti savstarpēju sarunu ceļā. 
6. Gadījumā, ja Līdzēji 15 (piecpadsmit) dienu laikā nespēs vienoties, Līdzēju strīdus saistībā ar līgumu pēc prasītāja izvēles izšķirs Latvijas Komersantu šķīrējtiesa, reģistrācijas numurs 40003963576, pamatojoties uz tās reglamentu, latviešu valodā, rakstveida procesā, viena šķīrējtiesneša sastāvā vai Latvijas Republikas tiesā saskaņā ar Latvijas Republikas normatīvajiem aktiem pēc Pircēja juridiskās adreses.

1. NEPĀRVARAMA VARA
7. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma spēkā stāšanās un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmas: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
7. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

1. CITI NOTEIKUMI
8. Līgums ir saistošs Pircējam un Pārdevējam, kā arī visām trešajām personām, kas likumīgi pārņem viņu tiesības un pienākumus.
8. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
8. Termini, kas lietoti Līgumā atbilst to jēgai un formulējamam, kādā tie ir lietoti iepirkuma dokumentācijā. Iepirkuma dokumentācijā izskaidrotie termini Līguma tekstā lietoti to aprakstītajā nozīmē, ja vien no konteksta nav iespējams saprast citu termina nozīmi. Līguma izpildes gaitā Līdzējiem ir saistoši iepirkuma dokumentācijā paredzētie noteikumi. 
8. Līdzēju reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāds no Līdzējiem tiek reorganizēts, Līgums paliek spēkā un tā noteikumi ir saistoši Līdzēja tiesību pārņēmējam. Līdzēji brīdina viens otru par šādu apstākļu iestāšanos vienu mēnesi iepriekš.
8. Korespondence, kas saistīta ar Līguma izpildi, ir iesniedzama rakstiski latviešu valodā Līgumā norādītajā Pircēja adresē: Rīgas iela 32, Valmiera, Valmieras novads, LV-4201 un/vai nosūtīta uz Pircēja elektroniskā pasta adresi pasts@zaao.lv un Pārdevēja adresē: 
8. _________________________________________________ un/vai nosūtīta uz Pārdevēja elektroniskā pasta adresi _________________________ un uzskatāma par saņemtu:
5. ja izsūtīta ar ierakstītu pasta sūtījumu, tad paziņojumā par pasta sūtījuma izsniegšanu vai septītajā dienā pēc nodošanas pastā (pasta zīmogs); 
5. ja nodota personīgi pret parakstu - dienā, kad tā nogādāta saņēmējam;
5. ja nosūtīta pa elektronisko pastu, ar atbilstošas saņemšanas atskaites saņemšanas brīdi, bet ne vēlāk kā otrajā darba dienā pēc elektroniskā pasta nosūtīšanas dienas. 
8. Pārdevējs un Pircējs Līguma darbības laikā apņemas nodrošināt iespēju saņemt korespondenci līgumā norādītajās adresēs un uzņemas visus riskus sakarā ar jebkādām korespondences saņemšanas grūtībām vai neiespējamību.
8. Pārdevēja kontaktpersona: ___________________ mob.tel.____________, e-pasta adrese: ___________________.
8. Pircēja kontaktpersona: ___________________ mob.tel.____________, e-pasta adrese: ___________________.
8. Līdzēju kontaktpersonas ir atbildīgas par Līguma izpildes uzraudzīšanu, tajā skaitā, par preces pieņemšanas un nodošanas organizēšanu, savlaicīgu rēķina iesniegšanu un pieņemšanu, apstiprināšanu un nodošanu apmaksai, pretenziju sagatavošanu.
8. Ja kādam no Līdzējiem tiek mainīts juridiskais statuss, Līdzēju amatpersonu paraksta tiesības vai kādi Līgumā minētie Līdzēju rekvizīti, tālruņa, elektroniskā pasta adreses, adreses u.c., tad attiecīgais Līdzējs nekavējoties, bet ne vēlāk kā 5 (piecu) dienu laikā rakstiski paziņo par to otram Līdzējam. Ja Līdzējs neizpilda šā punkta noteikumus, uzskatāms, ka otrs Līdzējs ir pilnībā izpildījusi savas saistības, lietojot Līgumā esošo informāciju par otru Līdzēju. Šajā punktā minētie nosacījumi attiecas arī uz Līgumā un tā pielikumos minētajiem Līdzēju pārstāvjiem un to rekvizītiem.
8. Ja Līguma izpildes laikā Līdzēji konstatē pretrunas iepirkuma, Pārdevēja Piedāvājuma un (vai) Līguma noteikumos, tad noteikumu spēkā esamība nosakāma ar šādu prioritāšu kārtību: Iepirkuma nolikuma un tehniskās specifikācijas noteikumi; Līguma noteikumi; Pārdevēja piedāvājums iepirkumā.
8. Līgums sagatavots 2 (divos) eksemplāros, katrs uz 7 (septiņām) lappusēm (neskaitot pielikumus), ar vienādu juridisku spēku, no kuriem viens eksemplārs glabājas pie Pircēja, otrs – pie Pārdevēja.**
8. Līgumam tā parakstīšanas brīdī tiek pievienoti šādi pielikumi, kas ir Līguma neatņemama sastāvdaļa:
13. 1. pielikums: tehniskā specifikācija;
13. 2. pielikums: finanšu piedāvājums.

1. LĪDZĒJU REKVIZĪTI UN PARAKSTI
	Pircējs:
SIA “ZAAO”
reģistrācijas numurs 44103015509
Rīgas 32, Valmiera,
Valmieras novads, LV-4201

tālr. 64281250
e-pasts pasts@zaao.lv 

AS SEB Banka
UNLALV2X
LV70UNLA0050014930995

Valdes priekšsēdētājs 
G.Kukainis   _________________
	Pārdevējs:






DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

*Pircējs nodrošina Līguma parakstīšanu elektroniski ar drošu elektronisko parakstu, kas satur laika zīmogu.
**Ja līgums tiek parakstīts elektroniski ar drošu elektronisko parakstu, Līguma 10.13. punkts tiek izteikts šādā redakcijā: Līgums parakstīts elektroniski ar drošu elektronisko parakstu, kas satur laika zīmogu, latviešu valodā uz ____ (_________) lappusēm (neskaitot pielikumus). Pie katra no Līdzēja glabājas abpusēji parakstīta Līguma elektroniskā versija.

